
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 29P/13/2026 4125211862 19. 03. 2026 JUDr. Kristína Blahová ECLI:SK:OSGA:2026:4125211862.3
Rozsudok bez odôvodnenia Okresný súd Galanta sudkyňou JUDr. Kristínou Blahovou v mimosporovej veci navrhovateľky: A. B., nar. XX.X.XXXX, trvale pobytom C. XXX/X, XXX XX D., toho času E. X, XXX XX F. G., a manžela navrhovateľky: D. B., nar. XX.X.XXXX, trvale pobytom H. B. XXX/XX, XXX XX I. B., zastúpený právnou zástupkyňou: JUDr. Lucia Lehmanová, advokátka, so sídlom Fr. Mojtu 43, Nitra, číslo SAK 7289, o návrhu na rozvod manželstva a úpravu rodičovských práv a povinností k maloletým deťom: J. B., nar. X.X.XXXX, K. B., nar. X.X.XXXX, obe trvale pobytom ako matka, obe zastúpené kolíznym opatrovníkom: Úrad práce, sociálnych vecí a rodiny Nové Zámky, takto rozhodol: I. Súd manželstvo manželov uzavreté dňa XX.X.XXXX L. F., zapísané v knihe manželstiev matričného úradu F., G. XX, M. XXXX, F. N. O. XXX, P. P. O. XXX, r o z v á d z a . II. Súd schvaľuje rodičovskú dohodu nasledovného znenia: Súd na čas po rozvode zveruje maloleté deti do osobnej starostlivosti matky. Obaja rodičia budú maloleté deti zastupovať a spravovať ich majetok. Otec sa zaväzuje prispievať na výživu maloletého J. sumou 120 eur mesačne, a na výživu maloletého K. sumou 120 eur mesačne, ktoré je otec povinný platiť vopred k rukám matky vždy do 15. dňa v príslušnom mesiaci od právoplatnosti rozsudku. Styk otca s maloletými deťmi sa upravuje tak, že otec je oprávnený stretávať sa s maloletými deťmi každý prvý, druhý a štvrtý kalendárny týždeň od piatka od 17:00 hod. do nedele do 17:00 hod. Styk otca s maloletými deťmi počas školských prázdnin a sviatkov sa upravuje nasledovne: počas vianočných školských prázdnin v párnom kalendárnom roku od 23.12. od 16:00 hod. do 25.12. do 18:00 hod. a v nepárnom kalendárnom roku od 30.12. od 10:00 hod. do 2.1. nasledujúceho kalendárneho roka do 18:00 hod., počas letných školských prázdnin každý kalendárny rok od 13.7. od 08:00 hod do 17.7. do 18:00 hod. a od 3.8. od 08:00 hod. do 7.8.do 18:00 hod. Otec si maloleté deti prevezme v mieste bydliska matky a po ukončení styku ich odovzdá riadne a včas matke. Matka je povinná maloleté deti na styk s otcom riadne a včas pripraviť. III. Žiaden z účastníkov n e m á n á r o k na náhradu trov konania. Poučenie:
Proti výroku II. tohto rozsudku, ktorým bola schválená rodičovská dohoda, v súlade s ustanovením § 355 ods. 1 CSP v spojení s § 122 CMP nie sú rodičia oprávnení podať odvolanie. Proti tomuto rozsudku nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska. Písomné vyhotovenie rozhodnutia v zmysle § 221 písm. a) Civilného sporového poriadku neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania.

